Sogn og Fjordane (avis)

Sogn og Fjordane var en avis som ble utgitt i Leikanger i Sogn og Fjordane. Avisa ble etablert i 1932 under navnet Sogn av Ivar Tveit. Tveit var utdannet lærer og hadde kommet tilbake til Hermansverk fra Gjøvik der han hadde vært redaktør i avisa Velgeren på 1920-tallet. Avisa ble etablert som en typisk venstreavis.

Mellom 1933 og mai 1934 kom avisa ikke ut. I 1936 endret avisa navn til Sogn og Fjordane, ettersom avisa hadde fått en bedre spredning. Den kom under hele andre verdenskrig. Redaktør Tveit flyktet til Sverige under andre verdenskrig. Tveit kom tilbake og fortsatte noen år til.

I 1947 kjøpte avisa rettighetene til Sogns Tidend og lot denne gå opp i Sogn og Fjordane.

På 1970-tallet var avisa den største lokalavisa på nynorsk med sitt opplag på over 7500.

I 1992 ble avisa slått sammen med Sogningen/Sogns Avis og de to avisene etablerte den nye avisa Sogn Avis.

Ansvarlig redaktør
 Sigrid Svartefoss 1987-1992
 Einar Svartefoss 1947-1987
 Ivar Tveit 1932-1944 og 1945-1947

Kategori:Nedlagte aviser i Sogn og Fjordane
Kategori:Aviser etablert i 1932
Kategori:Aviser nedlagt i 1992